— Madonna' I fil-Kn ja L-artist Malti Emvin Cremona huwa magħruf sew għal numru kbir ta' xogħlijiet li għamel fil- knejjes tagħna matul il- karriera artistika tiegħu. Fost il-knejjes li fihom hemm bosta xogħlijiet ta' dan l-artist wieħed isemmi l-Knisja Parrokkjali ta' San Gejtanu fil-Ħamrun, il-Knisja Arċipretali ta' San Publiju fil-Furjana, il-Knisja Parrokkjali ta' Santa Marija f'Ħal Għaxaq u l-Knisja Parrokkjali ta' San Ġużepp fl-Imsida. F'din il-Knisja ta' San Ġużepp fl-Imsida, Cremona pinġa l-koppla bil-pendenti tagħha, l-arzelel u s-saqaf kollu tal-Knisja. Fid-daħla tal-kor f'wieħed mill-erba' kwadri li pinġa matul is-sena 1951 fl-età ta' 32 sena hemm il- preżentazzjoni tal-Madonna fit-Tempju. Dan huwa suġġett li ma tantx insibuh fil-pitturi fil-knejjes, għaldaqstant meta ġie biex ipinġi dan ix-xogħol, Cremona kellu fejn jesprimi dak li xtaq b'mod oriġinali għall-aħħar. Xena sabiħa fejn l-għajn ta' dak li jħares lejn il-kwadru tmur fuq ix-xbieha ħelwa tal-Madonna bħala tifla ċkejkna bil-wieqfa quddiem il-qassis il- kbir li qiegħed bilwieqfa quddiem il-purtiera tat- tempju assistit minn tlett irġiel oħra. Parrokkjali tall Il-figura tal-Madonna hija spejgata mill-artist b'mod dinjituż b'libsa bajdanija u b'dija ħierġa minn madwar rasha filwaqt li qiegħda tħares lejn il- qassis il-kbir b'idejha ma' xulxin. Fin-nofs tat-tila jidhru Sant' Annau San Ġwakkin filwaqt li persuna oħra tidher ħdejhom b'idejha 'l fuq turihom lill-qassis il-kbir. Nies oħrajn jidhru qegħdin jitkellmu bejniethom dwar din it-tifla li mbagħad kellha tkun hi l-magħżula biex tnissel lill-Iben t'Alla fuq din l-art. Fil-kumplament tat-tila l-artist Cremona pinġa żewġ kolonni kbar b'ċint fuqhom bi tliet statwi ornamentali fuqu xenarju sabiħ ta' madwar it- tempju. Biex jagħtina x'nifhmu li biex waslu fit-Tempju flimkien mal-Madonna, Sant'Anna u San Ġwakkin kellhom vjaġġ twil, f'parti mill-kwadru tidher ras ta' ħmar li dak iż-żmien kien l-uniku mezz li kellhom biex jivvjaġġaw minn raħal għal ieħor. Il-kuluri li ġew użati għal din ix-xena huma kemxejn differenti minn dawk xi ftit skuri li s-soltu kien juża l-artist Cremona għal kwadri tiegħu. Dan għamlu biex l-attenzjpni tkun fuq il-figura tal- Madonna. Kwadru mill-isbaħ li jirrakkonta b'mod artistiku dan l-episodju mit-tfulija tal-Madonna. Il-festa t-tajba lil kulħadd. Cross Street, Il-Mellieħa Tel: 21 571692